Bitka za Leros
<s>Bitka za Leros (grčki: Μάχη της Λέρου) vodila se od 26. septembra do 16. novembra 1943., na Lerosu, jednom od otoka Arhipelaga Dodekanez u Egejskom moru u Grčkoj.</s>

<s>Nakon Kapitulacije Italije 3. septembra 1943.</s><s>Britanska vojska desantirala je otok.</s><s>Za Wehrmacht bi gubitak Dodekaneza imao veliki strateški značaj, jer bi čitav jugoistočni front bio ugrožen, zbog tog su vrlo brzo isplanirali Operaciju Tajfun da povrate  Leros, kao ključnu točku Dodekaneza.</s>

<s>Bitka za Leros, bila je dio neuspješne savezničke Dodekaneške kampanje i posljednja velika pobjeda Trećeg Reicha u Grčkoj.</s>

<s>Priprema
Od 26. septembra do 11. novembra avioni Luftwaffe počeli su bombardirati Leros, naročito luku Lakki, u kojoj je već prvog dana potopljen grčki razarač Vasilissa Olga, britanski razarač Intrepid i talijanska torpiljarka MAS 534.</s>

<s>Luftwaffe je izvela 190 zračnih napada, koji su izazvali velika razaranja po otoku.</s>

<s>Desant na Leros
Za desant su pripremili 22. pešadijsku diviziju podjeljenu u 4 borbene grupe, koje su vodili komandanti Von Saldern, Schadlich, Doerr i Aschoff.</s>

<s>Za transport tih snaga Nijemci su prikupili flotu od 5 putničkih brodova koji su mogli prevesti 150/170 vojnika 13 desantnih brodova koji su mogli primiti po 70 vojnika, 9 glisera po 30 vojnika i 5 šlepova za transport materijala.</s>

<s>Desant je počeo 12. novembra 1943. iz Kosa i Kalimnosa.</s><s>Zbog loše komunukacije između britanske i talijanske vojske, desantni brodovi su vrlo kasno uočeni, pa su i pored vrlo jake artiljerije (26 ukopanih baterija, sa 115 topova velikog dometa) uspjeli iskrcati trupe, uz neznatne gubitke na četiri odvojene lokacije po otoku.</s><s>Vrlo brzo su počeli zauzimati baterije jednu za dugom.</s>

<s>Oko 13:27 h spustio se prvi val od 400 padobranaca, oni su uspjeli pored velikih gubitaka stvoriti mostobran u sredini otoka i tako prepolovili snage branioca na dva dijela.</s><s>Istovremeno su njemački bombarderi stalno tukli po braniocima uzrokujući velika razaranja.</s><s>Do ponoći su sve četiri grupe napadačke grupe uspjele stabilizirati i čvrsto držati zauzete položaje.</s>

<s>Drugog dana desanta 13. novembra Nijemci su nastavili sa iskrcavanjem novih trupa, a avioni  nastavili spuštati padobrance.</s><s>Branioci su uspjeli uništiti jedan desantni brod i tri transportna aviona, ali su njemačke trupe toliko ojačale, da su uspjeli spriječiti branioce da pomažu jedni drugima, a i zarobili su dosta branioca.</s>

<s>Treći dan desanta bio je dan oštrih bitaka bez odlučujućeg rezultata.</s><s>Brodovi Royal Navy pokušali su artiljerijskom vatrom pomoći braniocima, ali su istovremeno i trpili od snažnih napada Luftwaffe.</s>

<s>Četvrti dan desanta, branioci su ujutro započeli svoj posljednji protunapad, bez većih rezultata.</s>

<s>Posljednjeg dana desanta 16. novembra njemački komandosi uspjeli su zauzeti britanski štab i zarobiti glavnokomandirajućeg brigadira Roberta Tilneya.</s><s>Odmah nakon toga, predao se i talijanski admiral Mascherpa.</s><s>U 18:30 svim braniocima je naređeno da prekinu paljbu i tako je prestao svaki otpor na Lerosu.</s><s>U pomutnji su neki britanski i talijanski vojnici uspjeli pobjeći u Tursku.</s>

<s>Izvori</s>

<s>Vanjske veze
 The Battle of Leros  
Bitke Drugog svjetskog rata‎
Grčka u Drugom svjetskom ratu</s>

